**Mesto Vrútky**

 Predkladacia správa

Určené:

 ***na zasadnutie Mestskej rady vo Vrútkach dňa 19.08.2020 a***

***Mestského zastupiteľstva vo Vrútkach dňa 25.08.2020***

Názov materiálu:

**Predĺženie platnosti Programu hospodárskeho rozvoja a sociálneho rozvoja mesta Vrútky na roky 2014 – 2020**

**Návrh na uznesenie**:

**Mestská rada Vrútky**

odporúča MsZ

schváliť

predĺženie platnosti Programu hospodárskeho rozvoja a sociálneho rozvoja mesta Vrútky na roky 2014 – 2020 do 31. decembra 2023.

**Mestské zastupiteľstvo Vrútky**

schvaľuje

predĺženie platnosti Programu hospodárskeho rozvoja a sociálneho rozvoja mesta Vrútky na roky 2014 – 2020 do 31. decembra 2023.

Vo Vrútkach, dňa 11. 08. 2020

Spracoval: Mgr. Branislav Zacharides, primátor

Predkladá: Mgr. Branislav Zacharides, primátor

...................................................

 podpis predkladateľa

**Dôvodová správa**

Mestské zastupiteľstvo vo Vrútkach schválilo uznesením č. 134/2015 dňa 8.9.2015 Program hospodárskeho rozvoja a sociálneho rozvoja mesta Vrútky na roky 2014 – 2020. Program rozvoja obce má byť podľa platnej legislatívy (zák. č. 539/2008 Z.z.) vypracovaný v súlade s cieľmi a prioritami ustanovenými v národnej stratégii a zohľadňuje ciele a priority ustanovené v programe rozvoja vyššieho územného celku, na území ktorého sa obec nachádza, a je vypracovaný podľa záväznej časti územnoplánovacej dokumentácie obce.

V súčasnosti prebieha na národnej úrovni príprava novej stratégie regionálneho a územného rozvoja SR do roku 2030. Žilinský samosprávny kraj aktuálne realizuje výber spracovateľa Programu hospodárskeho rozvoja a sociálneho rozvoja Žilinského samosprávneho kraja 2021+. Zároveň prebiehajú rokovania o forme kohéznej politiky EÚ pre roky 2021 – 2027, ktorých súčasťou je aj príprava Partnerskej dohody, ktorá bude základným zmluvným aj strategickým rámcom uzatvoreným medzi Vládou SR a Európskou komisiou definujúcim použitie európskych štrukturálnych a investičných fondov v SR v rokoch 2021 – 2027 (s presahom do r. 2030).

Jednou z aktuálnych čŕt spôsobu riadenia európskych štrukturálnych a investičných fondov na území SR v nastávajúcom programovom období je aj posilnenie územného (teritoriálneho) princípu. Podľa tohto princípu budú mať sociálno – ekonomickí partneri v území posilnenú pozíciu pri definovaní strategických projektov, ktoré dané územie potrebuje, pričom z hľadiska strategického plánovania sa má nový systém riadenia opierať na regionálnej úrovni o dva strategické dokumenty – Program hospodárskeho rozvoja a sociálneho rozvoja samosprávneho kraja a stratégia udržateľného mestského rozvoja (UMR) pre každé územie UMR.

Na území ŽSK budú tri územia UMR – žilinské, martinské a liptovskomikulášsko – ružomberské. Každé bude teda mať svoju stratégiu UMR, ktorá má podľa aktuálnej metodiky plniť funkciu spoločného programu rozvoja obcí podľa zákona č. 539/2008 Z.z. Vrútocká stratégia bude v takom prípade premietnutá do stratégie UMR mesta Martin. Návrh na predĺženie PHSR mesta Vrútky do r. 2023 vyplýva z princípu n + 3, ktorý umožňuje, aby európske štrukturálne a investičné fondy boli v danom štáte čerpané aj 3 roky po skončení aktuálneho programového obdobia, aj bez uzatvorenej novej partnerskej dohody a schválených operačných programov a ostatných strategických dokumentov.

Mgr. Branislav Zacharides